# 愛·回家之開心速遞

| 愛·回家之開心速遞 Lo And Behold |
| --- |
|  |
| 別名 | 開心速遞 |
| 主演 | 劉　丹、單立文、呂慧儀、湯盈盈 滕麗名、周嘉洛、古佩玲、張景淳 吳偉豪、羅樂林、林淑敏、陳浚霆 袁文傑、許家傑、歐瑞偉、李偉健 樊亦敏、蘇恩磁、何晉樂、沈可欣 何綺雲、姚瑩瑩、楊　明、林漪娸 陳榮峻、林凱恩、白　彪、莊思明  |
| 國家／地區 |  香港 |
| 集數 | 2863集 |
| 每集長度 | 30分鐘（含廣告） |
| 主題曲 | 見#主題曲 |
| 製作 |
| 拍攝／製作年份 | 2017年1月—2026年7月 |
| 製作統籌 | 陳健珊、李鳳明、周慕妍、吳桂芳 |
| 監製 | 羅鎮岳（第1-109集） 林建祥（第71集開始） 梁耀堅 |
| 編審 | 馬俊縈（第1-40集） 李綺華、袁寶慧（第1集至今） 湯健萍（第748-1155集，唔包括第916集） 翁善瑩（第748-1067集，唔包括第916集） 冼翠貞、陳可兒、龐士榤（第1068集開始） |
| 無綫電視翡翠台首播
 |
| 播出日期 | 2017年2月20號—2026年7月31號 |
| 播出時間 | 見#播出時間 |
|  |
|  |
| 海外推出 |
| 播出國家／地區 |  馬來西亞 Astro華麗台HD（16:9，高清電視） Astro華麗台（16:9，標清電視） |
| 播出日期 | 2017年2月20號-2026年7月5號 |
|  |
| 相關節目 |
| 前作 | 愛·回家 愛·回家 (第二輯) 愛·回家之八時入席 |
| 續作 | 愛·回家之三代同糖 |
| 相關節目 | 愛·回家系列 PARK YOHO週末速遞 |
| 出面網頁 |
| 官方網站 |

《**愛·回家之開心速遞**》（英文：**Come Home Love: Lo And Behold**）係香港無綫電視製作嘅時裝處境喜劇，由劉丹、單立文、滕麗名、湯盈盈、呂慧儀、蘇韻姿、陳浚霆、林淑敏、周嘉洛領銜主演，監製羅鎮岳同林建祥（第71集開始），由2017年2月20號開始逢禮拜一到五20:00-20:30喺翡翠台首播，並由2019年12月30號開始擴展做逢禮拜一到日晚晚都播，2023年11月25號開始取消禮拜六日播。

呢套劇起初係用「熊氏一家」嘅生活作為故仔嘅主要背景，其後因應故事發展，個故仔亦都隨住熊家各人嘅工作同就學嘅地方而延伸出「速熊運輸」、「威龍百貨」、「龍氏家族」、「尋寶圖網店」、「香港島大學」、「潮偉電影公司」、「泰池運輸」、「道德重整會小學」等虛構組織同人物，並發展多個場景同人物關係、感情線。

呢套劇係愛·回家系列嘅第四輯故仔，好似《八時入席》噉，但故仔背景、角色都同之前各輯無關連。

劇集最初得180集，後來因為收視唔錯而多次添食，2019年9月9號宣布加到900集，而電視台發佈嘅2020年6月節目表顯示暫定加到1110集，之後一路未有話會播完嘅消息，直到2026年5月宣佈將於同年7月播完，合共2863集，8月開始由愛·回家系列第五輯《三代同糖》接棒。

呢套劇喺2019年6月24號播出嘅第606集錄得32.3點，係呢套劇播出以嚟收視最高嘅一集。

## 播出時間

* 2017年2月20號到2019年12月30號：逢禮拜一到五晚 20:00-20:30
* 2019年12月31號到2023年11月24號：每晚 20:00-20:30
* 2023年11月26號到2025年1月5號：逢禮拜日到五晚 20:00-20:30
* 2025年1月6號到2026年7月31號：逢禮拜一到五晚 20:00-20:30
	+ 2025年11月3號到2025年11月7號：逢禮拜一到五晚 20:30-21:30

## 主題曲

* 第1集到第224集用咗純音樂版本嘅Latin Soul Strut做主題曲。
* 第225集開始改由黃心穎主唱嘅《在心中》做主題曲。2019年4月16號，黃心穎爆出安心偷食事件，好多網民唔滿意電視台繼續播佢首歌，電視台就喺第二日（第558集開始）決定喺香港翡翠台版本將主題曲改成純音樂版，而海外版就喺第562集開始改用。
* 第606集開始，再改主題曲做《開心速遞》，由湯盈盈、呂慧儀、蘇韻姿、滕麗名、周嘉洛、吳偉豪、林淑敏、鄭世豪、張景淳、單立文、許家傑（片尾統稱做「一家人」）主唱。
* 第1327集開始，再改主題曲做《愛心灌溉》，由王灝兒主唱。其中兩句歌詞好容易誤聽成「無家的溫暖」同「將個天塌下來」。呢首主題曲用咗1000集。
* 第2327集開始到劇終，再改主題曲做《這個家》，由姚焯菲主唱。

## 演員表

### 熊家相關人物

|  |  |  |  |  |
| --- | --- | --- | --- | --- |
| **演員** | **角色** | **暱稱／關係** | **登場集數** | **退出集數** |
| 劉丹 | 熊樹根 | 根叔、Tree Gun、外公、阿爸 | 1 |  |
| 單立文 | 熊樹仁 | 阿叔、仁哥 | 1 |  |
| 滕麗名 | 熊尚善 | 阿善、大妹、接龍集團主席 | 67 |  |
| 呂慧儀 | 熊若水 | 阿水﹑Mary﹑Mary姐、二妹 | 1 |  |
| 蘇韻姿 | 熊心如 | 阿如、細妹、紅衫魚 | 1 | 1826 |
| 麥芽糖 | 啤啤 | 熊啤啤 |  |  |
| 周嘉洛 | 金城安 | 廢青安、安仔 | 1 |  |

### 龍家相關人物

|  |  |  |  |  |  |
| --- | --- | --- | --- | --- | --- |
| **演員** | **角色** | **暱稱** | **關係** | **登場集數** | **退出集數** |
| 羅樂林 | 龍敢威 | 大龍生 |  | 4 |  |
| 蘇恩磁 | 佘秀琴 | 二太太 |  | 59 |  |
| 樊亦敏 | 白天娥 | 三太太 |  | 74 |  |
| 歐瑞偉 | 吳家聰 | 舅父 |  | 31 |  |
| 林淑敏 | 龍力蓮 | 大小姐、Linda | 接龍集團財務總監 | 7 |  |
| 許家傑 | 宋瑞輝 | 宋水輝、宋總監、輝哥 | 接龍集團餐飲部總監、好爸Bar酒吧老闆 | 105 |  |
| 李偉健 | 龍力王 | Terry |  | 31 |  |
| 鄭世豪 | 龍力士 | 細龍生 |  | 7 |  |
| 陳思圻 | 雷珍妮 | 細龍太 |  |  |  |
| 陳浚霆 | 龍璟風 | 風少 |  | 1 | 130 |
|  | 865 |  |
| 何艷娟 | 龍作蜜 | Vivian |  | 163 | 991 |
| 何晉樂 | 龍舟 | Joe少、Joe joe |  |  |  |
| 鍾志光 | 龍敢佳 | 佳叔 |  | 12 |  |
| 林漪琪 | Ceci | 朗拿度夫人 |  |  |  |
| 梁禹勤 | 宋飛立 | Philip丶Philip仔 |  |  |  |
| 黃厚仁 | 黃技蘭 | 技蘭 |  |  |  |

### 威龍集團職員

|  |  |  |  |  |  |
| --- | --- | --- | --- | --- | --- |
| **演員** | **角色** | **暱稱／關係** | **部門** | **登場集數** | **退出集數** |
| 湯盈盈 | 高栢菲 | David、David姐 | 尋寶圖 | 4 |  |
| 張景淳 | 龔燁 |  |  | 376 |  |
| 姚瑩瑩 | 沈佳儀 | Helen |  | 10 |  |
| 何啟南 | 胡景騰 | John |  | 120 |  |
| 岑杏賢 | 余愛詩 | Icy |  | 22 |  |
| 何綺雲 | 馬美娜 | Mia姐 |  | 432 |  |
| 沈可欣 | 葉碧嘉 | Rebecca |  | 4 |  |
| 王致狄 | 陳小娟 | 鐵面陳 | 保安部 | 19 |  |
| 黃耀煌 | 張龍 |  | 保安部 |  |  |
| 招浩明 | 英進 |  | 尋寶圖 | 10 |  |
| 李泳豪 | 豪仔 |  |  | 4 |  |
| 許思敏 | 伊莎貝拉群 | 群姐 |  | 106 |  |
| 杜大偉 | 關彼得 | Peter | 行政部 | 4 |  |
| 鄧永健 | 陳路由 | Ivan | 資訊科技部 | 10 |  |
| 崔錦棠 | 劉德華 | Andy |  | 50 |  |
| 趙希洛 | 喜湘飛 | May |  | 845 |  |
| 李芷晴 | Elaine |  |  | 969 |  |
| 張盈悅 | Fanny |  |  | 1312 |  |
| 羅雪妍 | GiGi |  |  | 1312 |  |
| 梁允瑜 | Mocha |  |  | 1675 |  |
| 謝芷倫 | 林美香 | Mandy |  | 4 | 430 |
| 周梓盈 | 譚可清 |  |  | 4 | 752 |
| 劉思希 | 楊洋 |  |  | 4 | 969 |
| 岑杏賢 | 余愛詩 |  |  | 4 | 1163 |
| 邵珮詩 | 侯蔡欣 |  | 尋寶圖 | 10 | 232 |
| 梁茵 | 江慧喬 | Anita,
威龍潘金蓮 | 尋寶圖 | 10 | 1200 |
| 黎彼得 | 馬豹 |  | 尋寶圖 | 10 | 1828 |
| 繆家慶 | 歸蜀明 |  | 尋寶圖 | 10 | 1828 |
| 謝嘉怡 | 呂冠君 |  | 尋寶圖 | 1327 | 待查 |
| 楊明 | 虹豆沙湯遠 | 阿遠 | 保安部 |  |  |

### 香港島大學相關人物

|  |  |  |  |  |
| --- | --- | --- | --- | --- |
| **演員** | **角色** | **暱稱／關係** | **登場集數** | **退出集數** |
| 吳偉豪 | 朱凌凌 |  | 5 |  |
| 林凱恩 | 譚育英 | Bonnie | 28 |  |
| 阮政峰 | 池子孝 |  | 19 |  |
| 焦浩軒 | 艾頓壯 |  | 58 |  |
| 張明偉 | 王國 | George | 298 |  |
| 馮奕森 | 陳伯強 | 傻強 | 58 | 505 |
| 鄺潔楹 | 江百慧 | Venus | 26 | 475 |
| 648 |  |
| 葉蒨文 | Candy |  | 1 |  |
| 沈愛琳 | Jessie |  | 1 |  |
| 羅永健 | 阿梓 | 面油 | 426 |  |
| 吳卓衡 | 阿鈞 | 頭皮 | 426 |  |
| 林浩文 | 阿叢 | 書蟲 | 426 |  |
| 楊秀惠 | 湯圓圓 |  | 289 | 390 |
| 羅毓儀 | 路小小 |  |  |  |

### 其他常設角色

|  |  |  |  |  |
| --- | --- | --- | --- | --- |
| **演員** | **角色** | **暱稱／關係** | **登場集數** | **退出集數** |
| 袁文傑 | 潮偉 |  | 135 |  |
| 陳榮峻 | 譚道德 |  | 132 |  |
| 吳香倫 | 譚何容儀 | 容儀 | 132 |  |
| 陳嘉輝 | 朱展 |  | 289 |  |
| 劉一飛 | 曹達華 | 曹總 | 17 |  |
| 王俊棠 | 池富 |  | 19 |  |
| 孫慧蓮 | 陳妹珠 | 陳師奶/食屎陳師奶 | 67 |  |
| 秦啟維 | 吳細力 |  | 29 |  |
| 古佩玲 | 申瑞素
（June) | 神婆 | 1321 |  |
| 馬貫東 | 秦博思 | 博士 | 3 | 495 |
| 771 |  |
| 梁証嘉 | 朱天梯 | TT | 411 | 675 |
| 871 |  |
| 李綺雯 | 賀碧雲 |  | 136 | 333 |
| 677 | 697 |
| 黃子雄 | 周偉騰 |  | 37 | 90 |
| 邵初 | 湯令上 | Minnie |  |  |
| 莊思明 | 張愛盈 | Win Win |  |  |
| 支嚳儀 | Juicy |  | 1 |  |
| 姜麗文 | Meli | 菲律賓工人 | 641 |  |
| Liza | Meli 雙生妹妹, 菲律賓工人 |  |  |
|  |  |  |  |  |

## 獎項

* 呢套劇嘅演員林淑敏喺《萬千星輝頒獎典禮2018》入面憑住大小姐「龍力蓮」一角奪得「最佳女配角」。
* 呢套劇嘅演員周嘉洛喺《萬千星輝頒獎典禮2019》入面憑住「金城安」一角奪得「最佳男配角」。
* 呢套劇喺《萬千星輝頒獎典禮2020》入面奪得「萬千光輝演藝大獎」。
* 呢套劇嘅演員林淑敏、許家傑喺《萬千星輝頒獎典禮2021》入面憑住「龍力蓮」、「宋端輝」呢個電視拍檔奪得「最受歡迎電視拍檔」。
* 呢套劇嘅演員樊亦敏喺《萬千星輝頒獎典禮2022》入面憑住「白天娥」一角奪得「最受歡迎電視女角色」。

## 爭議

《愛．回家之開心速遞》有一啲集數，曾經涉及一啲同《港區國安法》有關嘅爭議。

### 以涉國安法威脅逼害同唔合理解僱導演

喺2020年9月9號播出嘅一集，疑似出現咗香港修例風波嘅「五大訴求，缺一不可」抗爭手勢畫面，但事件其實只係有藝人喺拍攝之前將其中一隻黃色手套擺出「舉中指」手勢，同社會運動無關，同時亦有藝人睇到大笑。不過，無綫係查明真相之後，仍然要負責嗰集個導演馮肇均自己辭職，唔係就會以國安法為理由報警。

事件引起唔少人批評，有知情人士就話無綫咁做係唔想賠長期服務金同辭職代通知金畀嗰個導演。泛民主派支持者黃秋生揶揄《愛．回家》改名《愛．國家》，叫劉丹日日唱紅歌。另外，王宗堯同職工盟總幹事蒙兆達都形容無綫咁做係文革式批鬥手段，蒙兆達仲話無綫咁做令員工步步為營、提心吊膽，扼殺創作自由。

### 錯誤宣傳《港區國安法》

喺2021年4月13號嘅一集，為咗配合嚟緊15號嘅全民國家安全教育日，一開始就花咗超過兩分鐘植入「國家安全」宣傳，當中以陳榮峻飾演嘅譚道德，同林凱恩飾演嘅女譚育英嘅對話，大篇幅講述點樣國家安全，甚至提及食物安全。不過，翻查全民國家安全教育日網頁，食物安全並唔屬於「國家安全重點領域」，《香港國安法》亦無提及食物安全。

### 硬插打疫苗宣傳

喺2021年5月3號、10號同24號等等嘅集數，都植入咗呼籲打「疫苗」嘅宣傳，但完全唔理會到處境劇入面係個無疫情嘅平行時空，又無限聚令，又無人戴口罩，令到個宣傳無乜說服力。到2023年8月16號播出嘅第2047集，先至開始出現有員工染疫返唔到工嘅劇情，打破咗套劇唔存在疫情嘅設定。

## 相關節目

* 《PARK YOHO週末速遞》

## 註

## 出面網頁

* 開心速遞 - tvb.com
* 愛回家之開心速遞粉絲團 Lo And Behold Fans Club